
REPUBLIKA HRVATSKA								 
OPĆINSKI PREKRŠAJNI SUD U ZAGREBU
Zagreb, Avenija Dubrovnik 8  	                        
Poslovni broj: Pp-10766/2025			

U  I M E  R E P U B L I K E  H R V A T S K E

P R E S U D A

	Općinski prekršajni sud u Zagrebu, po sucu Tonki Grgičević, uz sudjelovanje Jadranke Povoljnjak, kao zapisničarke, u prekršajnom predmetu protiv I. okrivljenika Place Vendome, j.d.o.o. – pravne osobe i II. okrivljenika Delfine Katalinić – odgovorne osobe u pravnoj osobi, zbog prekršaja iz čl. 296.st.1.toč.16.i st.2. Zakona o autorskom pravu i srodnim pravima ("Narodne novine" br. 107/2007., 39/2013.,157/2013., 110/2015., 70/2017., 118/2018. i 114/2022.), pokrenutom u povodu optužnog prijedloga Hrvatskog društva skladatelja, ZAMP-stručne službe za zaštitu autorskih muzičkih prava,  27. veljače 2026. 

p r e s u d i o   j e 

I. 	Na temelju odredbe čl. 181.točka 3. Prekršajnog zakona ("Narodne novine" br. 107/2007., 39/2013.,157/2013., 110/2015., 70/2017., 118/2018. i 114/2022.)

protiv:
I. okrivljenika: Place Vendome, j.d.o.o. - pravna osoba, MBS: 110134987, OIB: 27352799999, sa sjedištem u Zadru, 112. brigade 1 

II. okrivljene: Delfine Katalinić, direktor - odgovorna osoba u pravnoj osobi, OIB: 66962919885, s prebivalištem u Zadru, Ulica 112. brigade 1 

ODBIJA SE OPTUŽBA 

da bi 08. siječnja 2025. oko 10,20 sati u E-Shape, fitness, Veslačka 10, Zadar, javno priopćavali autorska glazbena djela koristeći uređaj sa zvučnicima, omogućivši tako korištenje glazbenih djela u javnosti, iako za takvo priopćavanje, kao isključivo pravo općenito definirano u čl.32. i detaljnije određeno u čl. 40. i 47. Zakona o autorskom pravu i srodnim pravima, ne posjeduju zakonom propisano odobrenje Hrvatskog društva skladatelja, organizacije za kolektivno ostvarivanje prava svih domaćih i stranih autora glazbenih djela ovlaštene temeljem rješenja Državnog zavoda za intelektualno vlasništvo Klasa: UP/I-034-03/2018-020/0005, Urbroj: 559-07/3-18-004 i Klasa: UP/I-384-10/2022-001/0001, Urbroj: 559-08/1-22-0001, na osnovi članka 224. ZAPSP-a
	



	dakle, da bi kao pravna osoba i odgovorna osoba u pravnoj osobi, bez odobrenja udruge za kolektivno ostvarivanje autorskog prava, priopćavali javnosti autorska djela,

	- čime bi počinili prekršaj kažnjiv po čl. 296.st.1.toč.16. i st.2. Zakona o autorskom pravu i srodnim pravima ("Narodne novine" br. 107/2007., 39/2013.,157/2013., 110/2015., 70/2017., 118/2018. i 114/2022.)

II.	Na temelju čl. 140. st. 2. Prekršajnog zakona, troškovi postupka padaju na teret proračunskih sredstava suda.

Obrazloženje

	1. Hrvatsko društvo skladatelja, ZAMP – stručna služba za zaštitu autorskih muzičkih prava, broj 354414-0001 podnijelo je dana 19.08.2025. godine optužni prijedlog protiv I. i II. okrivljenika zbog prekršajnog djela činjenično i pravno opisanog u izreci ove presude.
2. Podnositelj optužnog prijedloga, tijekom dokaznog postupka, dana 08.12.2025. godine, odustao je od podnijetog optužnog prijedloga, pa je, zbog navedenog, valjalo odlučiti kao u izreci ove presude i na temelju čl. 181.toč. 3. Prekršajnog zakona donijeti odluku kojom se optužba odbija. 
3. S obzirom da je optužba odbijena, to je na temelju odredbe čl. 140. st. 2. Prekršajnog zakona odlučeno da troškovi prekršajnog postupka padaju na teret proračunskih sredstava.
U Zagrebu, 27. veljače 2026. 

     Zapisničarka 							               Sudac
Jadranka Povoljnjak						         Tonka Grgičević 



UPUTA O  PRAVNOM LIJEKU:
	Protiv ove presude tužitelj može podnijeti žalbu u roku od 8 dana od dana dostave  prijepisa presude. Žalba se podnosi pisano u dva istovjetna primjerka, putem ovog Suda, bez naplate takse, na adresu: Općinski prekršajni sud u Zagrebu, Zagreb, Avenija Dubrovnik 8, pozivom na gornji broj, a o istoj odlučuje nadležni sud. 

Dostavna naredba:
1. I. okrivljenik Place Vendome, j.d.o.o., Zadar, 112. brigade 1 
2. II. okrivljena Delfina Katalinić, Zadar, 112. brigade 1 
3. tužitelj: Hrvatsko društvo skladatelja, ZAMP – stručna služba za zaštitu autorskih muzičkih prava, Heinzelova 62 A, 10000 Zagreb
4. spis 

